PTG ควัก 31.50 ลบ. ซื้อหุ้น “จิตรมาส แคเทอริ่ง” ต่อยอดธุรกิจอาหาร-เครื่องดื่ม
PTG ควัก 31.50 ลบ. เข้าซื้อหุ้น 70% ใน "จิตรมาส แคเทอริ่ง" หวังต่อยอดกลุ่มธุรกิจอาหาร-เครื่องดื่ม
4 เม.ย. 2561

บริษัท พีทีจี เอ็นเนอยี จำกัด (มหาชน) หรือ PTG เปิดเผยว่า คณะกรรมการบริษัทมีมติอนุมัติให้บริษัท กาแฟพันธุ์ไทย จำกัด (PUN) ซึ่งเป็นบริษัทย่อย เข้าซื้อหุ้นสามัญเพิ่มทุนในบริษัท จิตรมาส แคเทอริ่ง จำกัด (JTC) จำนวน 315,000 หุ้น ในราคาหุ้นละ 100 บาท รวมเป็นเงิน 31.50 ล้านบาท คิดเป็น 70% ของทุนจดทะเบียนของ JTC
ทั้งนี้ การเข้าซื้อหุ้นสามัญเพิ่มทุนดังกล่าวมีวัตถุประสงค์เพื่อสนับสนุนกลุ่มธุรกิจอาหารและเครื่องดื่มภายใต้เครือข่ายของบริษัท เพื่อพัฒนาและสร้างสรรสินค้าที่มีคุณภาพให้ตรงกับกลุ่มเป้าหมาย รวมถึงเพิ่มความหลากหลายให้กับผลิตภัณฑ์ ตอบสนองความต้องการของผู้บริโภคให้เกิดความพึงพอใจสูงสุดตลอดเวลา